РЕГЛАМЕНТ ЗА ИЗПЪЛНЕНИЕ (ЕС) 2015/141 НА КОМИСИЯТА
от 29 януари 2015 година
за изменение на Регламент за изпълнение (ЕС) № 367/2014 за установяване на наличното нетно салдо за разходване по линия на ЕФГЗ
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (1), и по-специално член 16, параграф 2 от него,
като има предвид, че:
(1)
С Регламент за изпълнение (ЕС) № 367/2014 на Комисията (2) се установява наличното нетно салдо за разходване по линия на Европейския фонд за гарантиране на земеделието (ЕФГЗ), както и сумите, предоставени на разположение на Европейския земеделски фонд за развитие на селските райони (ЕЗФРСР) за бюджетните години от 2014 до 2020 съгласно член 10в, параграф 2, членове 136, 136а и 136б от Регламент (ЕО) № 73/2009 на Съвета (3) и член 14 и член 66, параграф 1 от Регламент (ЕС) № 1307/2013 на Европейския парламент и на Съвета (4).
(2)
В съответствие с член 7, параграф 2 от Регламент (ЕС) № 1307/2013 очакваният резултат от намалението на плащанията, съобщен от държавите членки и посочен в член 11, параграф 6 от същия регламент, се предоставя под формата на подпомагане от Съюза за мерки по програмите за развитие на селските райони, финансирани от ЕЗФРСР съгласно предвиденото в Регламент (ЕС) № 1305/2013 на Европейския парламент и на Съвета (5). Съответните национални тавани бяха адаптирани посредством Делегиран регламент (ЕС) № 1378/2014 на Комисията (6).
(3)
В съответствие с член 136а, параграф 1, трета алинея от Регламент (ЕО) № 73/2009 и член 14, параграф 1, трета алинея от Регламент (ЕС) № 1307/2013 Белгия, Чешката република, Дания, Германия, Естония, Гърция, Нидерландия и Румъния уведомиха преди 1 август 2014 г. Комисията за своето решение да прехвърлят определен процент от годишните си национални тавани за директни плащания за календарните години от 2015 до 2019 към програмите за развитие на селските райони, финансирани по линия на ЕЗФРСР, както е посочено в Регламент (ЕС) № 1305/2013. Съответните национални тавани бяха адаптирани посредством Делегиран регламент (ЕС) № 1378/2014.
(4)
В съответствие с член 136а, параграф 2, трета алинея от Регламент (ЕО) № 73/2009 и член 14, параграф 2, трета алинея от Регламент (ЕС) № 1307/2013 Унгария уведоми преди 1 август 2014 г. Комисията за своето решение да прехвърли определен процент от сумата, разпределена за подпомагане на мерки по програмите за развитие на селските райони, финансирани по линия на ЕЗФРСР през периода 2016-2020 г., към директните плащания, както е посочено в Регламент (ЕС) № 1305/2013. Съответните национални тавани бяха адаптирани посредством Делегиран регламент (ЕС) № 1378/2014.
(5)
В съответствие с член 3, параграф 1 от Регламент (ЕС, Евратом) № 1311/2013 на Съвета (7) подтаванът за свързаните с пазара разходи и директните плащания по многогодишната финансова рамка, определен в приложение I към посочения регламент, следва да бъде адаптиран в рамките на техническите корекции, предвидени в член 6, параграф 1 от посочения регламент, след прехвърлянията между ЕЗФРСР и директните плащания.
(6)
Поради това Регламент за изпълнение (ЕС) № 367/2014 следва да бъде съответно изменен,
ПРИЕ НАСТОЯЩИЯ РЕГЛАМЕНТ:
Член 1
Регламент за изпълнение (ЕС) № 367/2014 се изменя, както следва:
1)
Член 1 се заменя със следното:
„Член 1
Размерът на наличното нетно салдо за разходване по линия на Европейския фонд за гарантиране на земеделието (ЕФГЗ) съгласно член 10в, параграф 2, членове 136, 136а и 136б от Регламент (ЕО) № 73/2009, както и член 7, параграф 2, член 14 и член 66, параграф 1 от Регламент (ЕС) № 1307/2013, е посочен в приложението към настоящия регламент.“
2)
Приложението се заменя с текста в приложението към настоящия регламент.
Член 2
Настоящият регламент влиза в сила на седмия ден след деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 29 януари 2015 година.